《松野即事罗氏园林》
元代·何中

娱心仗老筇，细数诸峰影。微烟过前树，澹日有半岭。

幽鸟识归过，遑恤云路永。冥鸿各有见，日边半行整。

出处无定期，是非谅难省。归休忽已夜，夜月变光景。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。